《寿喻封翁七秩》
明代·胡应麟

三生曾授大还丹，七纪长看住翠峦。座上双龙随舞隺，亭前五马候骖鸾。

西江水接东溟近，南极星朝北斗寒。莫道授书年尚少，蒲轮行见出长安。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。